open-index/open-wikipedia-markdown huggingface dataset:
Skatteministeriet

**Skatteministeriet** er et dansk ministerium som har eksistert siden 1975, og står for oppkreving av skatter og avgifter fra personer og virksomheter. Ministeriet anslår at man i løpet av året 2012 vil oppkreve ca. 866 milliarder kroner.

Generaldirektoratet for Toldvæsenet og Skattedepartementet ble opprettet i 1902. I årene etter statsskatteloven av 1903 og toldloven av 1908 fant man at skattevesenet og tollvesenet var egentlige statserhverv, hvorfor generaldirektoratet også burde plasseres blant de egentlige ministerielle departementene. Generaldirektoratet for Toldvæsenet ble derfor et departement i 1919.

Skattedepartementet og Tolddepartementet hørte inntil 1975 under Finansministeriet, men har siden utgjort et særskilt ministerium, først kalt Skatte- og Afgiftsministeriet og fra 1987 simpelthen Skatteministeriet.

I 2005 ble de kommunale skattemyndighetene lagt inn under Skatteministeriet. Tidligere var Skatteministeriets departement og Told & Skat to adskilte størrelser. Skatteministeriet ble pr. 1. januar 2010 et samlet konsern med felles ledelse, men med to myndigheter: Koncerncenteret og SKAT. Koncerncenteret fungerer som stabsfunksjon for hele organisasjonen og den øverste ledelse i Skatteministeriet. Oppgaver omfatter ministerbetjening, lovgivning, strategier, styring, planlegging og utvikling. Myndighetsoppdelingen sikrer at det kun er SKAT som kan treffe konkrete avgjørelser i danskenes skattesaker. I hele Skatteministeriets organisasjon arbeider det ca. 8&nbsp;000 mennesker.

Innenfor Skatteministeriet er det tre særlige enheter som er faglig uavhengige, men administrativt, økonomisk og personalmessig en del av Skatteministeriet. De tre enhetene er Ankecentret, Retssikkerhedschefen og Intern Revision.

Det er to særlige enheter som er selvstendige myndigheter, men en del av Skatteministeriets konsern. Det dreier seg om Spillemyndigheden og Landsskatteretten.

## Se også
*Liste over Danmarks skatteministre

## Referanser


## Eksterne lenker
*
Linkbelt Oval

**Linkbelt Oval**, også kjent som **Aida Oval**, er et idrettsstadion i Aiwo på Nauru. Stadionet blei bygd av Nauru Phosphate Corporation. Det brukes mest til fotball og australsk fotball. Banedekket er av fosfatsand. Tilskuerrekorden er på rundt 3&nbsp;000, og blei satt under den nasjonale finalen i australsk fotball i 1999.

## Se også
*Meneng stadion
*Australsk fotball på Nauru
Carl Hansen

**Carl Hansen** (født 15. februar 1902 i Kragerø, død 22. september 1982 i Arendal) var en forsorgsforstander og ordfører i Arendal.

Han var sønn av den danskfødte konditoren Carl Hansen og Mimi Hansen. Hansen fikk arbeid som telegrafinspektør i Arendal i 1920, og var der til han ble forsorgsforstander i 1942, da forgjengeren i stillingen ble avsatt av politiske grunner. I desember 1944 ble han medlem av skotøynemda. I januar 1945 ble han innsatt av NS-myndighetene som ordfører i Arendal, og 26. februar ble han utnevnt til formann i fattigstyret i byen. Han satt også i en periode i finans- og valgkomiteen i kommunen.

Hansen ble avsatt fra sine politiske verv ved frigjøringen i mai 1945 grunnet hans medlemskap i Nasjonal Samling fra 1935. Han var Nasjonal Samlings kretsfører for Nedenes krets fra januar 1943 til frigjøringrn i mai 1945. Han melde seg for Den norske legion i 1942, men ble ikke tatt inn. Hansen var medlem i Hirden og NS Kamporganisasjon.

Hansen ble dømt i det norske landssvikoppgjøret til fem års tvangsarbeid, fem og ti års rettighetstap og 17&nbsp;000 kr i inndragning.

## Se også
* Liste over ordførere i Arendal

## Referanser


## Kilder
* Agderposten 15. mars 1946 – «Ordfører Carl Hansen var fortørnet over å være tiltalt for landssvik»
* Agderposten 18. mars 1946 – «Fem år for Carl Hansen»
*
Álvaro de Mendaña

**Álvaro de Mendaña y Neira** (født 1. oktober 1542 i Congosto i León, død 18. oktober 1595 på Santa Cruz-øyene på Salomonøyene) var en spansk navigatør. Han er mest kjent for sine to reiser til Stillehavet i 1567–69 og 1595–96 på leiting etter Terra Australis. Han var nevø av Lope Garcia de Castro, som blant annet var midlertidig visekonge i Peru.

## Referanser
Alfredo Astiz

**Alfredo Astiz** (født 8. november 1951 i Mar del Plata i Argentina) er en argentinsk kommandørkaptein i GT 332 som under «Den skitne krigen» fra 1976 til 1983 var ansvarlig for drap på et stort antall argentinere. Det er antatt at GT 332 kidnappet over 5000 mennesker, hvorav rundt 90 % ble drept. Av de mest kjente sakene var forsvinningen og drapet på svensk-argentinske Dagmar Hagelin, og kidnapping og drap på sentrale ledelsen for «Mødrene på Plaza de Mayo» (Madres de la Plaza de Mayo).

Han ble utstyrt med økenavnet * El Ángel Rubio de la Muerte*, som på norsk kan oversettes med *Den blonde dødsengelen*.

Astiz ble i 1990 dømt in absentia for drapet på to franske nonner som var blant lederne av bevegelsen «Mødrene på Plaza de Mayo». Han ble deretter i 2011 stilt for retten i Buenos Aires og i oktober samme år dømt til fengsel på livstid for kidnappinger av og drap på fem personer.

## Referanser
UK Border Force

**UK Border Force** er grensepolitiet i Storbritannia, etablert som en selvstendig etat 1. mars 2012.

UK Border Force var opprinnelig en del av UK Border Agency, men ble skilt ut som en egen etat under Home Office, med «politietos», etter at UK Border Agency ikke hadde fulgt regjeringens retningslinjer for grensekontroll.

## Fartøyer

HMCC Seeker at Bangor by Aubrey Dale.jpg|HMC «Seeker»
Searcher - Border Force ship (cropped).jpg|HMC «Searcher»
HMRC Vigilant entering Weymouth Nov 5.JPG|HMC «Vigilant»
HMC Valiant - UK Home Office photo.jpg|HMC «Valiant»
HMC Protector.jpg|HMC «Protector»
HMCPV 'Eagle' Border Force patrol vessel off Broadstairs, Kent, England 3.jpg|HMC «Eagle»


## Grader
* Administrative Assistant
* Assistant Border Officer
* Border Officer
* Higher Border Officer
* Senior Border Officer
* Assistant Director
* Deputy Director
* Director *Avdelingsdirektør*
* Senior Director
* Director General
Kilde:

## Referanser


## Eksterne lenker
*
Matthew J. Holman

**Matthew J. Holman** (født 1967) er en amerikansk astrofysiker og foreleser ved Harvard University. Han har studert ved Massachusetts Institute of Technology, hvor han tok sin bachelor i matematikk i 1989 og sin doktorgrad i planetologi i 1994.
## Referanser
Miljøministeriet

**Miljøministeriet** ble etablert i 1971 som **Ministeriet for Forureningsbekæmpelse**, ledet av Jens Kampmann. Det fikk betegnelsen Miljøministeriet i 1973. Energiområdet, som hadde sitt eget ministerium i perioden fra 1979 til 1994, har vært tett tilknyttet Miljøministeriet. I 1994 kom energiområdet direkte inn under ministeriet, og Svend Auken hadde således tittel av miljø- og energiminister. Ved regjeringsskiftet i 2001 ble energi som saksområde flyttet ut under en rekke andre ministerier; den kanskje største del, energilovgivningen, havnet i Økonomi- og Erhvervsministeriet. Ved regjeringsomdannelsen i 2005 ble energiområdet underlagt Transport- og Energiministeriet. I 2007 ble energiområdet underlagt det nyopprettede Klima- og Energiministeriet, som senere har skiftet navn til Klima-, Energi- og Forsyningsministeriet.

## Struktur
Miljøministeriet omfatter en rekke etater og institusjoner:
*Miljøstyrelsen
*Naturstyrelsen (opprettet pr. 1. januar 2011)
**En sammenslåing av Skov- og Naturstyrelsen og By- og Landskabsstyrelsen
**Styrelsen omfatter de tidligere statsskogdistrikter og miljøsentre, og består av tre landsdeler, fordelt på 21 lokale enheter
*Kort & Matrikelstyrelsen
*Center for Koncernforvaltning (nedlagt i 2008)
*Natur- og Miljøklagenævnet (opprettet pr. 1. januar 2011)
**En sammenslåing av de to tiligere nevndene Miljøklagenævnet og Naturklagenævnet

## Referanser


## Eksterne lenker
*
National Crime Agency

**National Crime Agency** (**NCA**) er en britisk politiorganisasjon som ble etablert i 2013. NCA avløste Serious Organised Crime Agency, og overtok i tillegg Child Exploitation and Online Protection Centre og deler av National Policing Improvement Agency.

8. juni 2011 kunngjorde innenriksminister Theresa May at NCA blir organisert i et antall særskilte kommandoer; for henholdsvis organisert kriminalitet, grensepoliti, økonomisk kriminalitet og cyberkriminalitet. Alle kommandoene opererer som del av én samlet organisasjon, og deler fellestjenester som etterretning.

I oktober 2011 ble det kunngjort at Keith Bristow, politimester i Warwickshire Police, vil tjenestegjøre som NCAs første direktør.

NCA ble satt i drift 7. oktober 2013. NCA har mer enn 4&nbsp;000 betjenter.

## Referanser


## Eksterne lenker
*
The Thing (2011)

***The Thing*** er en amerikansk science fiction-grøsser fra 2011 regissert av Matthijs van Heijningen jr. I hovedrollene spiller Mary Elizabeth Winstead, Joel Edgerton, Ulrich Thomsen, Adewale Akinnuoye-Agbaje, Eric Christian Olsen. En rekke norske skuespillere, blant dem Jørgen Langhelle, ble også hyret inn, siden handlingen er lagt til en norsk base i Antarktis.

Filmen er en prequel til filmen *[[Tingen fra en annen verden]]* (1982). Den fremstår imidlertid mer som en nyinnspilling med en feministisk vri.

Den fikk dårlig mottakelse av kritikerne og ble en kommersiell fiasko.

## Handling
Filmen handler om en norsk forskergruppe som oppdager vraket av et fremmed romskip og et frosset romvesen, begravd dypt under isen i Antarktis. De bringer inn den unge amerikanske paleontologen Kate Lloyd (Winstead). Hun og noen andre engelsktalende karakterer blir dermed påskuddet til at også nordmennene for det meste snakker engelsk i denne filmen.

Forskerne oppdager for sent at romvesenet fortsatt er i live, og at det er i stand til å overta mennesker og gjøre dem om til imitasjoner. Paranoien setter inn når ingen lenger kan vite hvem som fortsatt er menneskelige, og hvem som er blitt «ting».

Filmen leder til slutt inn i begynnelsen på John Carpenters klassiske grøsser: Noen av de siste overlevende kaster seg inn i et helikopter og forfølger «The Thing» (nå i skikkelse av en hund) over isødet, like fram til en amerikansk forskningsbase. Jørgen Langhelles karakter «Lars» viser seg å være nordmannen som kort opptrådte i begynnelsen av Carpenter-filmen.

## Skuespillere
* Mary Elizabeth Winstead som Kate Lloyd. En amerikansk paleontolog som tidligere studerte ved Columbia University.
* Joel Edgerton som Sam Carter. En amerikansk helikopter-pilot, og veteran fra Vietnam-krigen.
* Ulrich Thomsen som den arrogante Dr. Sander Halvorson fra Danmark.
* Eric Christian Olsen som Adam Finch. En ung amerikansk forsker som arbeider for Dr. Sander.
* Adewale Akinnuoye-Agbaje som Derek Jameson. En amerikansk helikopter-pilot.
* Paul Braunstein som Griggs som hjelper forskerne med transport i Antarktis.
* Trond Espen Seim som Edvard Wolner. En anerkjent norsk geolog, og en tidligere venn av Dr. Sander.
* Kim Bubbs som Juliette. En fransk geolog som arbeider for Edvard. 
* Jørgen Langhelle som Lars. En tidligere soldat som arbeider ved den norske basen i Antarktis.
* Jan Gunnar Røise som Olav. En norsk sjåfør og guide.
* Stig Henrik Hoff som Peder. Nestkommanderende til Edvard Wolner.
* Kristofer Hivju som Jonas, en annen norsk forsker.
* Jo Adrian Haavind som Henrik. En annen ansatt ved den norske basen.
* Carsten Bjørnlund som Karl. En norsk geolog som arbeider for Edvard Wolner.
* Jonathan Lloyd Walker som Colin. En eksentrisk britisk radio-operatør.

## Referanser


## Eksterne lenker
*
Johnny Handsome

***Johnny Handsome*** er et amerikansk krim-drama fra 1989 regissert av Walter Hill og har skuespillere som Mickey Rourke, Ellen Barkin og Morgan Freeman. Filmen ble skrevet av Ken Friedman, fra en roman av John Godey.

## Handling
John Sedley har et vansiret ansikt, og blir plaget av andre og blir gitt kallenavnet "Johnny Handsome" av folk som kjenner ham. Johnny og en kamerat blir sveket av to medskyldige i en forbrytelse, Sunny Boyd og hennes partner Rafe. En dommer sender derfor Johnny til fengsel, hvor Johnny møter en kirurg ved navn Fisher, som ønsker å benytte marsvin til en ny eksperimentell prosedyre i kosmetisk kirurgi.

Johnny, som mener at han ikke har noe å tape, får et nytt, mer normalt utseende (som gjør ham ugjenkjennelig for menneskene som kjente ham før han havnet i fengsel) før Johnny blir løslatt tilbake i samfunnet. Drones, en dum politimann i New Orleans, blir ikke lurt av Johnnys nye utseende eller nye liv, selv når Johnny får en ærlig jobb og begynner ett forhold med Donna McCarty, en normal og respektabel kvinne som ikke vet noe om fortiden hans. Drones mener at Johnny på innsiden fremdeles er kriminell og alltid kommer til å være det.

## Skuespillere
* Mickey Rourke - John Sedley a.k.a. Johnny Handsome/Johnny Mitchell
* Ellen Barkin - Sunny Boyd
* Elizabeth McGovern - Donna McCarty
* Morgan Freeman - Lt. A.Z. Drones
* Forest Whitaker - Dr. Steven Fisher
* Lance Henriksen - Rafe Garrett
* Scott Wilson - Mikey Chalmette

## Eksterne lenker
*
Svaneapoteket i Arendal

**Svaneapoteket i Arendal** var byens andre apotek, ble åpnet 26. januar 1871 etter kongelig resolusjon 10. april 1869.

Apoteket ble åpnet i Kirkegaten i Arendal og var i starten på 370 kvadrat fordelt på tre etasjer og 12 rom. 16. juni 1937 ble apoteket flyttet noen få meter til Kirkegaten 5 (Thommesengården). Apoteket er nå flyttet Alti Arendal og inngår i kjeden Apotek 1. 

Deler av det originale inventaret fra apoteket befinner seg på Maihaugen på Lillehammer.

## Apotekere
Første innehaver var Fredrik Brandt (1825–1885) fra Trondheim. Han ble etterfulgt i 1886 av Thomas Olaus Alstad, også fra Trondheim, som var innehaver frem til 1900 da han fikk bevilgning til Løveapoteket i Oslo. Fra 1900 var tidligere ordfører i Svelvik Karl Johan Ludvig Knutzon (1849–1941) innehaver frem til 1937. Oscar Henrik Hvoslef (1847–1942) var apoteker frem til hans død i 1942, hvor Eystein Knutzon, sønn til Karl J. L. Knutzon overtok og drev frem til han ble suspendert som apoteker og fradømt retten til å inneha offentlig tjeneste i 1946. Ommund Knudsen (1888–1974) fra Arendal var apoteker fra 1946 til 1958. Harald Jensen (1898–1970) fra Arendal var apoteker fra 1958 til 1966, da Marthe M. Holst Johnsen (1910–1990) kom fra Løveapoteket i Arendal og overtok, og drev frem til 1978. Arne Eidgjord (1917–1979) drev apoteket i kun ett år til han døde i 1979, men enken Lilly Stangenes drev apoteket med bestyrer frem til 1981, da apoteker Else Moestue Strøm (f. 1927) overtok.

;Liste over apotekere ved Svaneapoteket i Arendal (ikke komplett)
*1870-1885: Fredrik Brandt
*1886-1900: Thomas Olaus Alstad
*1900-1937: Karl Johan Ludvig Knutzon
*1937-1942: Oscar Henrik Hvoslef
*1942-1946: Eystein Knutzon
*1946-1958: Ommund Knudsen
*1958-1966: Harald Jensen
*1966-1978: Marthe M. Holst Johnsen
*1978-1979: Arne Eidgjord
*1979-1981: Lilly Stangenes
*1981-  ? : Else Moestue Strøm

## Litteratur
*Ødegaard, Nils Kristian: *Svaneapoteket i Arendal 125 år: 1870-1995*, 1995
Bullet to the Head

***Bullet to the Head*** er en amerikansk actionfilm fra 2012. Filmen er regissert av Walter Hill og er basert på Alexis Nolents franske tegneserieroman *Du Plomb Dans La Tete*.

## Handling
I New Orleans dreper en leiemorder, Jimmy Bobo og hans partner Louis Blanchard, en korrupt tidligere MPDC-politimann, Hank Greely, selv om Bobo etterlater en prostituert, Lola, i live. Senere, ved en pub, blir Blanchard myrdet av en annen leiemorder, Keegan, som også forsøker å drepe Bobo - men dette mislykkes. Etterforsker Taylor Kwon fra Washington, D.C. ankommer New Orleans for å undersøke sin tidligere partners død. Kwon trekker snart den kortslutningen at Blanchard og Bobo myrdet Greely.

I mellomtiden møter Keegan sin arbeidsgiver, Robert Morel, og Morels advokat Marcus Baptiste. Baptiste avslører at Greely forsøkte å utpresse Morel, og gav en gangster Baby Jack dokumenter som beskriver Morels ulovlige virksomhet. Keegan dreper senere Baby Jack og hans menn for å få tak i filen. Kwon møter Bobo i en pub, og informerer ham om at han vet at Bobo og Blanchard drepte Greely. Kwon forsøker deretter å følge etter Bobo, men blir angrepet av korrupte politimenn sendt av Morel for å hindre Kwon fra å undersøke videre om Greely. Kwon klarer å avvæpne og skyte ned en av de korrupte politifolkene, men blir såret av den andre.

Bobo redder Kwon ved å kjøre over den andre politimannen, og tar ham med til en tatoveringssalong, hvor Bobos datter, Lisa, behandler Kwons skader. Senere forsøker Bobo å forhøre Ronnie Earl, som hyret Bobo og Blanchard på Morels vegne. Bobo og Kwon kidnapper Baptiste, og får ham til å beskrive Morels planer. Kwon møter en politibetjent Lebreton for å be om hans hjelp, men Lebreton forsøker å drepe ham, ettersom han også står på Morels lønningsliste. Men Bobo dreper ham, og redder Kwon. I mellomtiden får Keegan vite om Lisa, og kidnapper henne.

## Rolleliste
* Sylvester Stallone som Jimmy Bobo
* Sung Kang som Detective Taylor Kwon
* Jason Momoa som Keegan
* Christian Slater som Marcus Baptiste
* Sarah Shahi som Lisa Bobo
* Adewale Akinnuoye-Agbaje som Morel
* Jon Seda som Louis Blanchard
* Holt McCallany som Hank Greely

## Referanser


## Eksterne lenker
* 
*
Mobil røntgen

**Mobil røntgen** er en type røngtenmaskin som er mobil. 

Den første i Norge ble opprettet og tatt i drift 1. september 2004 ved Oslo universitetssykehus, Ullevål. Initiativtaker var prof. dr. med Frode Lærum ved Rikshospitalet. Denne røntgentjenesten fungerer ved at en bil frakter et lite røntgenapparat rundt til sykehjem og bo- og rehabiliteringsinstitusjoner og røntgenfotograferer beboere/ pasienter etter at sykehjemslegen har rekvirert røntgen. Dermed spares pasienten for transport til sykehus eller legevakt for å ta undersøkelsen, og samfunnet sparer både penger og personalressurser. Bilen kjøres av en erfaren radiograf, som også foretar røntgenfotograferingen. I dag er denne tjenesten opprettet ved flere andre sykehus i Norge og utlandet.
Cordillera Negra

**Cordillera Negra** (*Den svarte fjellkjeden*) er en fjellkjede i det peruanske Andes som ligger i Ancash i den nordvestlige delen av Peru. Fjellkjeden er 25–40 kilometer bred og 180 kilometer lang. Den høyeste fjelltoppen er Coñocranra (5181 moh). Sammen med Cordillera Blanca (øst for Cordillera Negra) avgrenser den området Callejón de Huaylas. Gjennom dette området renner elven Santa.

## Høyeste topper

## Referanser


## Eksterne lenker
* 
*  Informasjon om Cordillera Negra
Chris Isaak

**Christopher Joseph «Chris» Isaak** (født 26 juni 1956) er en amerikansk rockemusiker og skuespiller.

## Tidlig liv
Isaak ble født i Stockton i California på St. Josephs Medical Center, sønn av Dorothy (født Vignolo), som arbeidet på en potetgullfabrikk, og Joe Isaak (1929–2012), en gaffeltrucksjåfør. Isaaks mor er italiensk-amerikaner, med opphav fra Genova. Isaaks far er tysk-amerikaner.

## Diskografi
* *[[Silvertone (album)|Silvertone]]* (1985)
* *[[Chris Isaak (album)|Chris Isaak]]* (1986)
* *[[Heart Shaped World (Chris Isaak album)|Heart Shaped World]]* (1989)
* *[[Wicked Game (Chris Isaak album)|Wicked Game]]* (1991)
* *[[San Francisco Days]]* (1993)
* *[[Forever Blue (Chris Isaak album)|Forever Blue]]* (1995)
* *[[Baja Sessions]]* (1996)
* *[[Speak of the Devil (Chris Isaak album)|Speak of the Devil]]* (1998)
* *[[Always Got Tonight]]* (2002)
* *[[Christmas (Chris Isaak album)|Christmas]]* (2004)
* *[[Best of Chris Isaak]]* (2006)
* *[[Live in Australia]]* (2008)
* *[[Mr. Lucky (Chris Isaak album)|Mr. Lucky]]* (2009)
* *[[Chris Isaak Live at the Fillmore|Live at the Fillmore]]* (2010)
* *[[Beyond the Sun (album)|Beyond the Sun]]* (2011)

## Filmografi
* *[[Gift med mafiaen]]* som The Clown (1988)
* *[[Nattsvermeren (film)|Nattsvermeren]]* som SWAT Commander (1991)
* *[[Twin Peaks: Fire Walk with Me]]*som Special Agent Chester Desmond (1992)
* *[[Lille Buddha]]* som Dean Conrad (1993)
* *[[Grace of My Heart]]* som Matthew Lewis (1996)
* *[[That Thing You Do!]]* som Uncle Bob (1996)
* *Blue Ridge Fall* som Emerson Cotswold (1999)
* *[[A Dirty Shame]]* som Vaughn Stickles (2004)
* *[[The Informers (2009 film)|The Informers]]* som Les Price (2009)

## Referanser


## Eksterne lenker
* 
* 
* 
*
Årssikker vannføring

**Årssikker vannføring** er knyttet til definisjon av vassdrag i vannressursloven. 

I § 3 i vannressursloven er årssikker vannføring definert som «vannføring som ved middeltemperatur over frysepunktet ikke tørker ut av naturlige årsaker oftere enn hvert tiende år i gjennomsnitt».

Videre definerer § 2 vassdrag som vann med årssikker vannføring, opp til flomvannstand. I tillegg vannløp uten årssiker vannføring, men som skiller seg tydelig ut fra omgivelsene.

Ved tiltak eller inngrep i vassdrag, kommer vannsressursloven til anvendelse. Nasjonal og regional myndighet er Norges vassdrags- og energidirektorat.

## Referanser


## Eksterne lenker
* Norges vassdrags- og energidirektorat (NVE)
Geir Woxholth

**Geir Woxholth** (født 17. oktober 1953) er en norsk jurist som er professor (fra 1992) i formuerett ved Universitetet i Oslo.   

Woxholth tok den juridiske doktorgraden (dr. juris) i 1991.    

Han var konsulent og lovrådgiver i Justisdepartementets lovavdeling fra 1981 til 1991. I 1986 var han dommerfullmektig i Asker og Bærum herredsrett.  Han har særskilt kompetanse innen avtalerett, obligasjonsrett, selskapsrett, foreningsrett, stiftelsesrett, samt norsk og internasjonal voldgift. Han har vært faglig ansvarlig for selskapsrett og avtalerett ved UiOs juridiske fakultet. Woxholth har bred erfaring fra norske og internasjonale voldgiftssaker og har blant annet forfattet monografien *Voldgift*.    

Han har også forfattet monografiene *Foreningsrett*  og *Stiftelser*.   

Per 2020 er han leder det etiske rådet til Verdipapirforetakenes Forbund.    

## Bibliografi
I tillegg til en rekke artikler i juridiske tidsskrift, har Woxholth publisert flere bøker på Juridisk forlag og Gyldendal Norsk Forlag (alfabetisk rekkefølge, oppdatert med siste utgave pr. mars 2012):

* 

* *Avtalerett* (8. utg. 2012)
* *Avtaleretten i et nøtteskall* (2010)
* *Foreningsrett med samvirkeloven *(4. utg. 2008)
* *Forvaltningsloven med kommentarer* (5. utg. 2011)
* *Håndverkertjenester* (2005)
* *Juristetikk* (2003, sammen med Jan-Fredrik Wilhelmsen)
* *Selskapsloven kommentarutgave* (2. utg. 2005)
* *Selskapsrett* (4. utg. 2012)
* *Selskapsretten i et nøtteskall* (2010)
* *Selskap, kontrakt, konkurs og rettskilder. Festskrift til [[Mads Andenæs]]* (medredaktør, 2010)
* *Stiftelser etter stiftelsesloven* 2001 (2001)
* *Stiftelsesloven med kommentarer* (2004)

## Referanser


## Eksterne lenker
Lauritz Harry Jensen

**Lauritz Harry Jensen** (født 14. februar 1887 i Arendal, død 14. april 1963 i Arendal) var en norsk toller og NS-ordfører i Stokken kommune fra 1942 til 1945.

Han var gift med Halldis Larsen, og medlem av Eydehavn Mannskor. Jensen ble i det norske landssvikoppgjøret dømt til tre år og tre måneders tvangsarbeid samt 3300 kr i inndragning. Han fikk beholde stillingen som tolloppsynsmann.

## Referanser


## Litteratur
* *Agderposten* 4. juni 1946 – «Ordfører Lauritz Jensen. Stokken, for retten idag»
* *Agderposten* 6. juni 1946 – «Lauritz Jensen får beholde stillingen som tolloppsynsmann»
2. serierunde i Adeccoligaen 2012

**2. serierunde i [[Adeccoligaen 2012]]** ble spilt søndag 15. april, med unntak av kampen mellom Mjøndalen og Bærum som ble spilt onsdag 23. mai.



## Fakta

## Eksterne lenker
* Adeccoligaen 2011: Terminliste og resultater  på altomfotball.no
Concorde TV

**Concorde TV** er et uavhengig TV-produksjonsselskap startet i 2012 av brødrene Bård og Vegard Ylvisåker. Produksjonsselskapets første TV-produksjon var andre sesong av *[[I kveld med Ylvis]]* som ble sendt på TVNorge høsten 2012.

## Referanser
Nordåsgrenda Innebandyklubb

**Nordåsgrenda Innebandyklubb** er et idrettslag fra Nordås i Bergen. Klubben markerer seg først og fremst i innebandy, men er også aktiv innen ishockey.

## Innebandy
Klubben ble med i seriesystemet til Hordaland Bandykrets for første gang i 2006, etter å ha deltatt med suksess i Hordalandscupen der laget vant sølvmedalje etter knepent tap mot BSI. Nordåsgrenda ble kjent for en oppofrende og uortodoks spillestil, som førte til at kallenavnet Grendabohemene ble etablert. I sesongene 2007-2011 har klubben hatt en yo-yo-tilværelse mellom 2. og 3. divisjon, etter å ha vunnet 3. divisjon flere år. Klubben startet opp med samtlige spillere fra Nordåsgrenda, men har de seneste årene hatt en del utskiftninger i laget og åpnet opp for spillere fra andre bydeler og fylker. 

## Eksterne lenker
*
Palmer Station

**Palmer Station** er en amerikansk forskningsstasjon på Anvers Island i Antarktis. Stasjonen ble tatt i bruk i 1968 og drives av United States Antarctic Program (USAP). Stasjonen er oppkalt etter Nathaniel B. Palmer, som blir ansett for å være den første amerikaner som observerte det antarktiske kontinentet.

Om sommeren bemannes statsjonen av opptil 46 personer, mens mellom 15 og 20 overvintrer. Stasjonen inneholder fasiliteter som laboratorier, helikopterlandingplass og en kai.

## Historie
I 1965 ble det oppført en mindre stasjon (*Old Palmer*) ved siden av British Antarctic Surveys *Base N*, om lag én kilometer nordvest for den nåværende stasjonen. Old Palmer fungerte som base under byggingen av den nye stasjonen, og senere som nødhytte. Den ble demontert og fjernet som en del av National Science Foundations opprydning på begynnelsen av 1990-tallet.

## Forskning
Marinbiologi er det viktigste forskningsfeltet ved Palmer Station. Stasjonen er dessuten utstyrt med måleinstrumenter for seismikk og atmosfæriske undersøkelser. Med forskningsskipet «Laurence M. Gould» gjennomføres det maringeologiske, marinbiologiske og oseanografiske undersøkelser i farvannet utenfor Antarktishalvøya.

## Referanser


## Eksterne lenker
* Uoffisielt nettsted
* Palmer Station National Science Foundation
* Long term ecological research on Palmer Station  National Science Foundation
* NSF Ultraviolet (UV) Monitoring Network with picture  National Science Foundation
* Stanford Very Low Frequency Research at Palmer Station
Pengebelte

Et **pengebelte** er et belte med pose festet til fronten som er brukt under en skjorte for å beskytte verdisaker fra tyver og/eller lommetyver. Pengebelter er ofte brukt av turister som en forholdsregel mot tyveri. Elementer som vanligvis blir plassert i et pengebelte inkluderer pass, billetter, førerkort, kredittkort, kontanter og smykker.

## Se også
*Pengepung
Voll på Jæren

**Voll** er eb tettbebyggelse i Klepp kommune i Rogaland. Hovednæringen er jordbruk, men det er også litt industri. Den oljerelaterte bedriften Malm Orstad A/S er en viktig arbeidsgiver.

Voll Idrettslag, stiftet 11. juni 1969, driver med badminton, fotball, håndball, ishockey og turn.
Jan Kleyna

**Jan Kleyna** er en britisk astronom ved Institutt for Astronomi ved University of Hawaii. Hans interessefelt er galaksedynamikk, og han har arbeidet med å utvikle koder som sanntids deteksjon av bevegelige objekter, deriblant Jupiters måner. Han har også deltatt i oppdagelsen av flere av Saturns måner.

## Referanser
Ragnar Olsen (politiker)

**Ragnar Olsen** (født 12. juli 1951) er en norsk politiker for Arbeiderpartiet. Han var ordfører i Kvalsund kommune fra 2011 til 2015.

## Referanser
Arica y Parinacota

**Arica y Parinacota** er en region i Chile. Den er den nordligste regionen i landet og grenser til Peru i nord, til Bolivia i øst, til regionen Tarapacá i sør, og til Stillehavet i vest. Regionhovedstaden er Arica.

## Provinser

## Historie
Som det nordligste området av Chile har Arica og Parinacota-regionen vært sentrum i en langvarig strid mellom Chile og Peru. Opprinnelig var området, sammen med Tarapacá-regionen, en region i Peru, mens Antofagasta-regionen hørte til Bolivia. Under salpeterkrigen (1879–83) erobret Chile disse to områdene, og med Ancóntraktaten, som ble inngått mellom Peru og Chile i 1883 ble det formelt besluttet at Tarapacá-regionen skulle tilhøre Chile. I tillegg forble Tacna og Arica okkupert av Chile i en tiårsperiode, hvoretter de to områdenes tilhørighet skulle bestemmes gjennom en folkeavstemning.

Det skulle imidlertid ta flere tiår før grensen ble endelig fastsatt. Først i 1929, med USA som megler, ble det besluttet at Tacna-regionen skulle tilhøre Peru og Arica tilhøre Chile.

Da grunnlaget for den nåværende regioninndelingen ble lagt i 1974, ble dette området en del av Tarapacá-regionen. I 2006 ble det gjort en revidering av regioninndelingen, som førte til opprettelsen av to nye regioner. Arica y Parinacota var den ene, og består av Arica og Parinacota, de to nordligste provinsene i Tarapacá-regionen fra 1974.

Etter innføringen av den nye regionen protesterte Peru mot loven, fordi dens regjering mente at den nye regionen også inkluderte et stykke av Tacna-regionen, som er peruansk. Chiles Høyesterett underkjente deretter loven, som ble endret på en slik måte at en egentlig grensestrid ble unngått. Det ble spesielt understreket at loven ikke endret på grensen mellom de to landene, heller ikke i havet utenfor kysten. Selv om loven senere ble akseptert av det internasjonale samfunnet generelt, så var Peru ikke fornøyd og brakte tvisten over grenselinjen inn for Den internasjonale domstolen i Haag, hvor den ennå ikke er endelig avgjort per juni 2011.

## Referanser


## Eksterne lenker
*
Hushang Pishdād

**Hushang** eller **Hōshang** (persisk: هوشنگ‎) var ifølge det poetiske verket *[[Shâhnâme]]* av Firdausi (Ferdowsi) den andre sjah som regjerte over verden (den kjente del av verden, det vil i dette tilfellet si området rundt Persia). Hushang er basert på den legendariske figuren *Haošyaŋha* i Avesta. Hushang kalles også **Pishdād** (پیشداد), som tilsvarer *Paraδāta* i Avesta. Etter ham er hans slekt kalt Pishdād-dynastiet.

Hushang var sønn av Siāmak som igjen var sønn av Keyumars, ifølge Shâhnâme den første sjah av Persia. Han skal være den som oppdaget ilden og skapte ilddyrkelsen som også er et sentralt element i Zoroastrismen.

## Referanser


## Kilder
*
Christian Schei

***Christian Schei*** (født 15. november 1978) er en norsk gitarist og låtskriver fra Drammen. 

Han er mest kjent som gitarist for rockebandene *Dead Sheriff* og *The Vendettas* samt stonermetal-bandet *MAMMüTH*, men har også arbeidet som live/studio-gitarist for *Michael Krohn (Raga Rockers)* i prosjektene *Krohn & Co* og *Tom Trussel*. Christian spilte også en kort periode i det norske rockebandet **Datsun** (med blant annet Kristoffer Schau)og var også med på 7" utgivelsen "Two in the pink - one in the stink" (Utgitt 2011, innspilt 2005). Han er initiativtager for Heavy metal festivalen "*Music of mass destruction*".

I 2002 spilte Christian live på NRK-programmet *Lydverket* med Krohn & Co i forbindelse med lanseringen av plata "Fordi du fortjener det".

The Vendettas ble vinteren 2002/2003 listet på den tidligere musikk-kanalen, **ZTV**, med musikkvideoen "Rasin' hell".

Dead Sheriff plata "By all means" ble tildelt andreplassen i Drammens Tidenes kåring av 10 årets beste plate fra Buskerud i 2010, kun slått av Donkeyboy og plata "Caught in a life".

MAMMüTH sin plate "Gone with the Wolves" fikk gode kritikker i norsk media, blant annet fra *Drammens Tidende* (terningkast 5)og Nrk P3 Pyro, samt terningkast 6 i Norway Rock Magazine.

## Diskografi
**THE VENDETTAS**:
Rock'n roll is never too loud (2001)
War on silence (2003)
**DEAD SHERIFF:**
Rockapocalyptica (2001,Dyionysus/Mordam)
By all means (2004,Face Front/VME)

**MAMMüTH:**

Gone with the wolves (2012, Kranglephant Records/Ovis Records)

Outlander (2018, Negative Vibe Records)

**TOM TRUSSEL:**

Mere blod (2003)

**KROHN & CO:**

Fordi du fortjener det (2002, BMG Norway, som live gitarist)

**DATSUN:**

Two in the pink - one in the stink (2011, Dead moose records)
Wang Lijun

**Wang Lijun** (kinesisk: 王立军, pinyin: *Wáng Lìjūn*, ᠦᠨᠡᠨ ᠪᠠᠭᠠᠲᠤᠷ, **Unenbatar**; født 26. desember 1959 i Arxan i Indre Mongolia i Kina) er en kinesisk korrupsjonsjeger og politiker. Han var viseborgermester og politisjef i Chongqing. Han var en fremtredende skikkelse i rettsprosessene mot 1 544 antatte medlemmer av kriminelle *baqnder* mellom oktober 2009 og juli 2010. 

Han har også vært viseborgermester og politisjef i Jinzhou, der han arbeidet under Bo Xilai og ble hans nærmeste medarbeider.

Den 2. februar 2012 ble Wang uten forvarsel flyttet til en lavere stilling. Det ble senere meddelt fra offentlig hold at han var overarbeidet og under sterkt mentalt stress og var hensatt i en ferielignende tilstand. Det ble også meldt fra annet hold at han rett før hadde oppsøkt det amerikanske konsulat i Chengdu, og i dagene før dette hadde oppvist tegn på psykisk ubalanse. 

I september 2012 ble han stilt for retten anklaget for avhopping, maktmisbruk for å ta mottatt bestikkelser. Dessuten ble han beskyldt for å ha skjermet konen til Bo Xilai fra straffeforfølgelse. Rettssaken begynte den 17. september i Chengdu og tok to rettsdager. Deler av forhandlingene var unndratt offentlighet fordi de skal ha dreid seg om statshemmeligheter. Han ble dømt til 15 års fengsel.

## Referanser


## Eksterne lenker
*
Huang Huahua

**Huang Huahua** (forenklet kinesisk: 黄华华, tradisjonell kinesisk: 黃華華, pinyin: *Huáng Huáhuá*, kantonesisk: *Wong Wa-wa*; født i oktober 1946 i Xingning i provinsen Guangdong i Kina) er en kinesisk politiker. Han ble assisterende direktør for Komiteen for oversjøiskkinesiske anliggender i 2011.

Huang utdannelse i matematikk fra Sun Yat-sen-universitetet i Guangzhou. Fra 1970 til 1978 arbeidet han ved maskinerifabrikken i Guangdongs kullgruve og ble medlem av det kinesiske kommunistiske parti i 1971.

Han ble senere borgermester i Meizhou (1988–1992) og så partisekretær i Guangzhou. Han var guvernør for Guangdong fra 2003 til 2011.

## Referanser


## Eksterne lenker
*  
* Who's Who in China's Leadership
Rettspluralisme

**Rettspluralisme** er en tilstand der det i et territorium eksisterer flere ulike rettsordener og rettssystemer, gjerne med utgangspunkt i at samfunnet består av flere samfunnsgrupper med ulike kulturer og tradisjoner eller at et statsterritorium har delt suverenitet innad. I en situasjon der man har rettspluralisme, vil den enkeltes gruppetilhørighet avgjøre hvilken rettsorden vedkommendes sak hører inn under, eller også hvilket rettsapparat saken behandles i. Rettspluralisme står i motsetning til rettslig sentralisme, som er kjennetegnet av en felles rettsorden i et territorium, der innbyggerne behandles som individuelle rettssubjekter i et enhetlig rettsapparat.

Rettspluralisme finnes i forskjellige former. Som en svak form for rettspluralisme regnes det at det innenfor ett rettssystem kan eksistere ulike rettskulturer eller rettsoppfatninger. En sterk form for rettspluralisme har man når det er snakk om helt separate rettssystemer.

Historisk sett har rettspluralisme vært det vanlige, mens rettslig sentralisme er knyttet til nasjonalstatstanken.

## Referanser


## Litteratur
* Griffiths, John: «What Is Legal Pluralism», *Journal of Legal Pluralism and Unofficial Law*, bd. 24, 1986, s. 1–55 
* Michalsen, Dag: «Den rettslige pluralismens historie», *Lov og rett*, bd. 47, nr. 3, 2009, s. 131–145
Theclinesthes

***Theclinesthes*** er en slekt av dagsommerfugler som tilhører undergrupper blåvinger i den store familien glansvinger (Lycaenidae).   

## Utseende
Middelsstore blåvinger, bakvingen med eller uten en stjert bakerst. Vingenes overside hos hannene er blå i midten, bredt brun langs kantene.
Undersiden er brungrå med hvite tverrstreker.

## Levevis
Larvene lever på mange ulike slags planter, blant annet akasier og konglepalmer.

## Utbredelse
Slekten er utbredt i Australia, dessuten finnes én art på Flores.

## Systematisk inndeling

* sommerfugler (Lepidoptera)
** gruppen / overfamilien dagsommerfugler (Papilionoidea)
*** familien glansvinger (Lycaenidae) 
**** delgruppen Lycaeninae (i vid forstand)
***** blåvinger (Polyommatinae) 
****** stammen Polyommatini (i snever forstand) 
******* slekten ***Theclinesthes*** Röber, 1881
******** *[[Theclinesthes albocincta]]* (Waterhouse, 1903)
******** *[[Theclinesthes eremicola]]* (Röber, 1891)
******** *[[Theclinesthes hesperia]]* Sibatani & Grund, 1978
******** *[[Theclinesthes miskini]]* (Lucas, 1889)
******** *[[Theclinesthes onycha]]* (Hewitson, 1865)
******** *[[Theclinesthes serpentata]]* (Herrich-Schäffer, 1869)
******** *[[Theclinesthes sulpitius]]* (Miskin, 1890)

## Kilder
* Butterflies of Australia – *Theclinesthes serpentata* http://www.learnaboutbutterflies.com/Australia%20-%20Theclinesthes%20serpentata.htm

## Eksterne lenker
* 
* Brower, Andrew V. Z. 2007. [''Theclinesthes'' i The Tree of Life Web Project, http://tolweb.org/ http://tolweb.org 
* www.funet.fi – ''Theclinesthes''
Catochrysops

***Catochrysops*** er en slekt av dagsommerfugler som tilhører undergrupper blåvinger i den store familie glansvinger (Lycaenidae).

## Utseende
Små, bleke blåvinger med en tynn stjert bakerst på bakvingen, ved roten av denne med en rund, svart flekk. Hannens overside er blekblå, på engelsk blir noen arter kalt "forget-me-nots" fordi fargen ligner blomsten til arter i forglemmegeislekta (*Myosotis*). Undersiden er lyst gulbrun med utydelige, hvite tverrstreker.

## Levevis
Larvene lever mest på planter i erteblomstfamilien, blant annet på dyrkede erter og bønner.

## Utbredelse
Slekten er utbredt i Sørøst-Asia og Australia.

## Systematisk inndeling

* sommerfugler (Lepidoptera)
** gruppen / overfamilien dagsommerfugler (Papilionoidea)
*** familien glansvinger (Lycaenidae) 
**** delgruppen Lycaeninae (i vid forstand)
***** blåvinger (Polyommatinae) 
****** stammen Polyommatini (i snever forstand) 
******* slekten ***Catochrysops*** Boisduval, 1832
******** *[[Catochrysops amasea]]* Waterhouse & Lyell, 1914
******** *[[Catochrysops binna]]* Swinhoe, 1916
******** *[[Catochrysops lithargyria]]* (Moore, 1877)
******** *[[Catochrysops nubila]]* Tite, 1959
******** *[[Catochrysops panormus]]* (C. Felder, 1860)
******** *[[Catochrysops strabo]]* (Fabricius, 1793)
******** *[[Catochrysops taitensis]]* (Boisduval, 1832)

## Eksterne lenker
* 
* Brower, Andrew V. Z. 2007. [''Catochrysops'' i The Tree of Life Web Project, http://tolweb.org/ http://tolweb.org 
* www.funet.fi – ''Catochrysops''
Kikokushijo

***Kikokushijo*** ( og ) er japanske begrep for barna til japanske utflyttede som tar utdanningen sin delvis utenfor Japan. Det førstnevnte begrepet brukes for å referere til barn som har returnert til Japan, mens det sistnevnte brukes om barn som fremdeles er utenlands. På engelsk blir de vekselvis referert til som «sojourn children» eller «returnees». Begrepet «third culture kids» har også blitt brukt, men ikke uten forbehold. Omtrent  barn av japanske utenlandsboende (2002) returnerer til Japan hvert år, mens om lag  oppholder seg utenlands til enhver tid; dette antallet har forholdt seg relativt stabilt i 1990-årene etter rask vekst i 1970- og 80-årene. 40 % av dem besøker skoler drevet av Japans Utdanningsdepartement mens de bor utenlands.

Utdanningsdepartementet innså allerede i 1966 at Japans skolesystem møtte utfordringer i utdannelsen og reintegreringen av barn som hadde returnert fra utlandet. Med idéen om *[[nihonjinron]]* ()  i bakgrunnen – som la vekt på det japanske samfunns påståtte unikhet – begynte *kikokushijo* å bli karakterisert i 1970-årene som problembarn som trengte assistanse for å omstille seg til det japanske samfunn; man mente at de var for vestlige og individualistiske. Ironisk nok kom mye av bildet av *kikokushijo* som «pedagogisk foreldreløse» som trengte «redning» fra foreldrene til barna selv. I løpet av 1980-årene kom imidlertid *kikokushijo* til å bli sett på som en ny elite heller enn et problem; deres språk- og kulturelle ferdigheter gav dem en status som verdifulle redskap for å sikre Japans internasjonalisering. Over 300 universiteter tilbyr avslappede inngangskriterier for *kikokushijo* (1997), et system som har blitt kritisert for preferensiell behandling og omvendt diskriminering. De blir ofte feilaktig ansett for å ha flytende kunnskaper i engelsk, til tross for at mange faktisk ikke har tilbrakt tid i engelskspråklige land.

## Referanser


## Litteratur
*
*
*
*
* 
*

## Videre lesning
*
*
Synne Corell

**Synne Corell** (født 1973) er en norsk historiker, ph.d. ved Universitetet i Oslo (UiO) i 2010.

## Bakgrunn og virke
Corell er særlig opptatt av minoritetshistorie med vekt på jødisk historie og forholdet mellom minne og historie. Hennes bok *Krigens ettertid. Okkupasjonshistorien i norske historiebøker* kom ut i 2011. Boken er et kritisk blikk på krigshistorikerne hvor særlig tre kanoniske historieverk om norsk historie om den andre verdenskrig som er nøye gransket: Sverre Steen (*Norges krig*, 1947-1950); Magne Skodvin (*Norge i krig*, 1984-1987); og Hans Fredrik Dahl, Øystein Sørensen, og andre (*Norsk krigsleksikon 1940-1945*, 1995). Corell har gransket historikernes språk, deres verktøy for formidling, hva de framhever og hva de ikke legger vekt på, og det som kan karakteriseres som den «patriotiske minnekultur». Blant tematikken er at jødenes skjebne har hatt en tendens til å bli betraktet som en «detalj» i store bildet, og synet på kommunistenes innsats har stort sett ikke endret seg fra de første krigshistorikerne og til de siste. I et intervju uttalte Corell at «Når én fortelling er etablert, kan andre ting være kamuflert. Språket kan brukes til å grave fram dette.»

Corell har tidligere virket ved Institutt for arkeologi, konservering og historie på UiO hvor hun blant annet var prosjektleder for «Norgeshistorie på nett». Tidligere har hun vært tilnyttet HL-senteret.

Synne Corell er datteren av visesangeren og forfatteren Jon Arne Corell.

## Bibliografi
;Bøker:
* *Likvidasjonen - historien om holocaust i Norge og jakten på jødenes eiendom*, Gyldendal, Oslo 2021, ISBN 9788205557093
* *Krigens ettertid. Okkupasjonshistorien i norske historiebøker*, Scandinavian Academic Press, Oslo 2011

;Artikler  
* «The Solidity of a National Narrative. The German Occupation in Norwegian History Culture» i: Stenius, Henrik, Mirja Österberg & Johan Östling 2011: *Nordic Narratives of the Second World War: National Historiographies Revisited*, Nordic Academic Press, Lund, 2011
* «What My Grandmother Taught Me and What She Told Me» i: Waaldijk, Berteke, Carla Salvaterra & Izabella Agardi (red.): *Making Sense, Crafting History. Practices of Producing Historical Meaning*, Edizioni Plus – Pisa University Press, Pisa, 2010
* «Photographical Representations of Death in Historiography: Examples from the German Occupation of Norway» i: Andrea Petö & Klaartje Schrijvers (red.) 2009: *Faces of Death. Visualising History*, Edizioni Plus – Pisa University Press, Pisa, 2009
* «Hva er historien om krigen? Historiografien om den tyske okkupasjonen av Norge under annen verdenskrig», i: *Fortid* 2/2007
* «Med juletre i masten og negergutt i lasten» i: *Levende Historie* 6/2005

## Referanser


## Eksterne lenker

* Synne Corell, info hos Spartacus
* «Boklansering av ''Likvidasjonen'', med Synne Corell», fra Senter for studier av Holocaust og livssynsminoriteter, video på YouTube
Storglaciären

**Storglaciären** er en isbre (svensk: *glaciär*) i Darfálvággi på østhellingen av Kebnekaise i Lappland i Sverige.

Isbreen ble først dokumentert av geologen Fredrik Svenonius og ble fotografert av ham allerede i 1886. Storglaciären kom til å bli hovedsakelig studieobjekt for Tarfala forskningsstation da den ble grunnlagt på 1940-tallet og måleseriene av Storglaciärens massebalanse, som startet i 1946, er verdens lengste. Den langvarige forskning som er bedrevet på isbreen gjør at den i dag tilhører de mest kartlagte breene i verden.

Storglaciären er ca 3,5&nbsp;km lang og har et areal på 3,1&nbsp;km². Den strekker seg fra ca 1700 meters høyde ned til ca 1150 meter over havet. Isens middeldyp er 100 meter og det maksimale dypet er ca 250 meter. Breen avanserte kraftig på 1800-tallet og nådde en maksimal utbredelse i moderne tid rundt 1910 da den atter ble fotografert av Svenonius. Deretter har fronten retirert om lag 500 meter til dagens posisjon.

## Referanser


## Litteratur
*
Drakryggen

**Drakryggen** er en fjellrygg i Kebnekaisemassivet i Kiruna kommune hvis høyeste punkt ligger 1821 meter over havet.

## Se også
*Liste over fjell i Skandinavia

## Referanser
Vatnshyrna

**Vatnshyrna** (*Vatnshorns bok*) er et islandsk håndskrift fra 1300-tallet, som inneholdt flere islendingesagaer, blant annet Eyrbyggja saga og Króka-Refs saga.

Vatnshyrna var på 1600-tallet i privat eie hos presidenten for Københavns magistrat, Peder Hans Resen. Boka benevnes derfor også *Codex Resenianus*. Resen testamenterte ved sin død i 1688 boka til Københavns Universitetsbibliotek. Den gikk der tapt under Københavns brann i 1728. En del av tekstene fra Vatshyrna er bevart i andre avskrifter.
  
## Referanser
Vierranvárri

**Vierranvárri** er et fjell som er 1711 meter høyt, som ligger vest for Kebnekaise i svensk Lappland. Vierranvárris sider er relativt bratte og består i stor del av løsliggende steinblokker. I øst styrter fjellet bratt ned i Kitteldalen og i vest-sydvest ned i Siŋŋivággi. I nord slutter det ned i Kaffedalen og i sør ned i den mindre dalen mellom Vierranvárri og Tolpagorni.

Fjellvandrere som er på vei mot Kebnekaises sydtopp kan velge å gå den såkalte västra leden, som blant annet passerer over Vierranvárris topp. Langs leden, i området omkring toppen, har forbipasserende vandrere oppført et stort antall røyser av steiner i skiftende størrelser og former.
Kaskasatjåkka

**Kaskasatjåkka**, nordsamisk *Gaskkasčohkka*, er et fjell nord for Kebnekaisemassivet i Lappland i Sverige. Dets høyeste topp ligger 2076 meter over havet, hvorved den er Sveriges tredje høyeste punkt med en primærfaktor på over 100 meter. Toppen ligger cirka tre kilometer rett nord for fjellstuene og forskningsstasjonen i Tarfala. 

I samme fjellmassiv, ca 1600 m sørvest for toppunktet, ligger den lavere fjelltoppen Gaskkasbákti (2043 moh.). Nordvest for denne igjen, ligger en navnløs topp 1914 moh (*«Kaskasatjåkka V»*).

## Fotnoter


## Referanser




## Se også
* Liste over fjell i Skandinavia
Afonso Pena internasjonale lufthavn

**Afonso Pena internasjonale lufthavn** (IATA: **CWB**, ICAO: **SBCT**) (portugisisk: *Aeroporto Internacional de São José dos Pinhais*) er en flyplass som betjener Curitiba, Brasil. Operatør er Infraero. Flyplassen er oppkalt etter Afonso Pena (1847–1909), Brasils 6. president.

## Eksterne lenker
*
Björlings glaciär

**Björlings glaciär** er en isbre (svensk: *glaciär*) i Kebnekaisemassivet i Kiruna kommune som ligger på Kebnetjåkkas skråninger nedenfor Kebnekaises sydtopp. Dens bretunge går ned mot Kitteldalen.

Björlings glaciär er oppkalt etter Johan Alfred Björling som besteg Sydtoppen via nåværende Västra leden.

Breen har et langsomt minkende areal på 1,47 km², har et maksimaldyp på 225 m, et gjennomsnittsdyp på 94 m og et volum på 139 km³.

## Litteratur
*Om Björlings glaciär på Stockholms universitets websted
Kebnepakteglaciären

**Kebnepakteglaciären** er den nordligste av de tre isbreene (svensk: *glaciär*) som finnes på fjellmassivet Kebnekaises østre side. Kebnepakteglaciären sitter i akkumulasjonsområdet sammen med Isfallsglaciären og Storglaciären. Isbreen ligger nedenfor toppen Giebmebákti og gjør en skarp sving rundt Norra Klippberget ned i Darfáljávri. Isbreen er på grunn av denne kurven svært oppsprukket i partier. 

Tidligere kalvet breen i Darfáljávri via en ca 30 meter høy isbrekke, men i dag har den trukket seg så mye tilbake at ingen kalving skjer.